SCC บวก 3% โบรกชี้กำไรครึ่งปีหลังฟื้น-ส่ง SCGC เข้าตลาดฯหนุน ชูเป้า 374 บ.
SCC บวก 3% โบรกชี้กำไรครึ่งปีหลังฟื้น และประเมินว่าราคาหุ้นเริ่มฟื้นตัวหลังสะท้อนปัจจัยลบไปค่อนข้างมาก เตรียมส่ง SGCG เข้าตลาดหลักทรัพย์ โบรกแนะ “ซื้อ” ราคาเป้าหมาย 374 บาท
SCC บวก 3% โบรกชี้กำไรครึ่งปีหลังฟื้น และประเมินว่าราคาหุ้นเริ่มฟื้นตัวหลังสะท้อนปัจจัยลบไปค่อนข้างมาก เตรียมส่ง SGCG เข้าตลาดหลักทรัพย์ โบรกแนะ “ซื้อ” ราคาเป้าหมาย 374 บาท
29 เม.ย. 2565

ผู้สื่อข่าวรายงานว่า (29 เม.ย.65) โดยราคาหุ้น บริษัท ปูนซิเมนต์ไทย จำกัด(มหาชน) หรือ SCC ณ เวลา 11:37 น. อยู่ที่ระดับ 371.00 บาท เพิ่มขึ้น 11.00 บาท หรือ 3.06% โดยทำจุดสูงสุดที่ 373.00 บาท และทำจุดต่ำสุดที่ 365.00 บาท ด้วยมูลค่าการซื้อขาย 1.60 พันล้านบาท
 
บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (29 เม.ย.2565) โดยประเมิน SCC ว่าลุ้นราคา Bottom out โดยราคาหุ้นเริ่มฟื้นตัวหลังสะท้อนปัจจัยลบไปค่อนข้างมาก ขณะเดียวกันเตรียมนำบริษัทลูก คือ บริษัท เอสซีจี เคมิคอลส์ จำกัด หรือ SCGC (ปิโตรเคมี) ซึ่งเป็นบริษัทสำคัญ นำเข้าตลาดหลักทรัพย์ประเทศไทย
โดยทางฝ่ายวิจัยมองแนวโน้มผลการดำเนินงานมีแนวโน้มฟื้นตัวในช่วงครึ่งปีหลังนี้ หลังสถานการณ์โลกเริ่มคลี่คลายและเศรษฐกิจกำลังฟื้นตัวหนุนดีมานด์ โดย Bloomberg Consensus และประเมินกำไรสุทธิปี 2565 อยู่ที่ 4.43 หมื่นล้านบาท ลดลง 6 % เมื่อเทียบกับงวดเดียวกันของปีก่อน และในปี 2566 อยู่ที่ 4.77 หมื่นล้านบาท เพิ่มขึ้น 8% เมื่อเทียบกับงวดเดียวกันของปีก่อน ทั้งนี้ให้เป้าเชิงกลยุทธ์ที่ 374.00 บาท